Course: Unitat Didàctica sobre l'Edat Mitjana: "La Cultura i l'Art"

LA PINTURA I L'ESCULTURA

Frontal d'altar de Santa Maria d'Avià S. XIII

Font Viquipèdia

La pintura a l'Edat Mitjana tenia un caràcter marcadament religiós i es concentrava a les parets de les esglésies i també als manuscrits.

Al principi els pintors plasmaven escenes planes sobre fons daurats o de colors que no donaven cap sensació de profunditat.

A finals de l'Edat Mitjana la pintura va experimentar una gran transformació gràcies als pintors italians i flamencs que van aconseguir un gran realisme, volum i perspectiva en les seves obres.

S'abandona el fresc de les parets per pintar sobre taules de fusta i el retrat s'estén amb rapidesa entre tots els pintors d'Europa.

L' escultura es trobava formant part dels edificis i tenia la doble missió de decorar i de transmetre ensenyaments religiosos.

Es trobava principalment en els capitells de les esglésies i dels claustres i en les portalades. Inicialment els elements solien ser florals, geomètrics o figuratius.

Als segles XIV I XV apareixen escoles de pintura i aquest art es converteix en un dels més importants. També l'escultura té un paper rellevant i predominen les escultures amb tota mena de detalls.